ધીરાણ સુવિધા વધારવા એનપીએના નિયમોમાં ઢીલ દેવામાં આવે અને રૂ.9.6 લાખ કરોડની અનામત ભંડોળના ઓછામાં ઓછા એક તૃતીયાંશના હસ્તાનાંતરણ માટે સરકારે મધ્યસ્થ બેન્ક પર દબાણ જારી રાખ્યું છે, જ્યારે બેન્ક તે બાબતે સહમત નથી અને તે પોતાની બેલેન્સશીટ મજબૂત રાખવા માટે લાભાંશ પોતાની પાસે રાખવા માગે છે. મનીલાઈફના અહેવાલમાં જણાવાયું છે કે ‘સરકાર અને બેન્ક વચ્ચેની તકરાર ઓર વધે તો બેન્કના બોર્ડની તા. 19મીની આગામી બેઠકમાં ગવર્નર ઉર્જિત પટેલ રાજીનામું આપી દ્યે તેવી ઠીક શકયતા છે. તેઓ સરકાર સાથેના ઘર્ષણોથી વાજ આવી ગયા છે અને આ બાબતની તેમના સ્વાસ્થ્ય પર અવળી અસર પડી રહી છે.’